Els Himma

Els-Reet Himma (sünninimi Els-Reet Uusväli; 23. jaanuar 1940 Tallinn – 7. mai 2025) oli eesti laulja.

 Töö ja looming 
Els Himma saavutas rahvusvahelise taseme laulmises iseõppimise teel. 1962. aastal alustas ta lauljakarjääri ansambli Kevad solistina, mis tegutses Ahto Veerme juhtimisel Tallinna restoranis Kevad. 

1960. aastate lõpul esines Himma ETV populaarses telesaates "Horoskoop.Els Himma: laulan nii kaua, kuni tunnen, et mul tuleb hästi välja eeter.err.ee, 21.12.2014. Sündisid ka Himma duetid mitme meeslauljaga, näiteks koos Kalju Terasmaaga laulis ta tuntuks laulu "Igaühe jaoks on kuskil keegi…".Jaanus Kulli. Jumalagajätt Kalju Terasmaaga: „On peatunud kõik, vaid tähelend.“ Õhtuleht.ee, 05.12.2021. Järgnes töö ENSV Riikliku Filharmoonia solistina.Suri laulja Els Himma ERR Kultuur, 08.05.2025.

1965. aasta 31. detsembril esines ta lauluga "Must mees" Tallinnas võistluskontserdil. Žürii valis selle laulu parimaks.

Aastatel 1973–1991 töötas ta varieteeartistina ning esines Viru Varietee, baar-varietee Tallinn (Harju tänaval), restorani Tallinn ja Olümpia hotelli varieteeprogrammides. Juba sel perioodil hakkas ta mõnedele kaverlugudele ise ka eestikeelseid laulusõnu kirjutama. 

1975. aastal esines Himma ühes NSV Liidu Kesktelevisiooni jaoks tehtud telesaates, mis pälvis Moskva Music Halli loometöötajate tähelepanu, nii et ta kutsuti pooleks aastaks sealsetele kontsertidele esinema ning laulu ja liikumise alal täiendkoolitust saama."Muusikaline tund. Õhtujuttu Els Himmaga" Vikerraadio, 04.05.1977. 

1970. aastate lõpul tegi Himma oma repertuaaris ajaga kaas käies tõhusaks osutunud kannapöörde: kaverdas diskorütmi laulu "Mis värvi on armastus" ning hakkas eesti keeles esitama lääne klubimuusikas ilma teinud Gloria Gaynori ja Eart, Wind & Fire'i hitte.Meelis Kapstas. Meenutus | Stiiliikoon, igikestvalt kaunis ja väärikas daam Els Himma: minu elu pole rahva lõbustamiseks! Eesti Naine / Delfi, 03.07.2025. 

1982. aastal mängis ta naispeaosa – lauljatar Katrin Pruuni – Peeter Urbla muusikalises mängufilmis "Šlaager"."Šlaager" Eesti Filmi Andmebaasis. Vaadatud 09.05.2025.

Alates 1991. aastast oli ta vabakutseline laulja.

Poolsada aastat varietee- ja džässilavadel esinenud Els Himmat peetakse esimeseks Eesti džässlauljatariks, sest just selles žanris avanes Himma haruldane hääletämber.Poolsada aastat laval püsinud lauljanna: mul on kuulsust sama palju vaja kui jänesel kolmandat silma eestinaine.delfi.ee, 23. jaanuar 2025. Teda on nimetatud tõeliselt säravaks staariks, kes võlus publikut nii erilise naiseliku ilu kui ka sensuaalse lavasarmiga. Esile on tõstetud tema sügavat tundeküllast häält, millele lisandusid intellektuaalse muusika mõtestamisele kaasa aitavad laialdased teadmised kultuurist ja elust. Himma oli üks esimesi, kes hakkas Eestis tutvustama bossanoovat, mille ühe meeldejääva näitena oli tema repertuaaris laul "Tütarlaps Ipanemast".Heidi Toome, Maiken Tiits. „Els Himma oli staar. Külmavärinad käivad läbi, kui kuuled, kuidas Els laulab üht kaunimat Naissoo ballaadi“ Eesti Päevaleht / LP, 08.05.2025.Margus Kiis. IN MEMORIAM ⟩ Alati peen, hõrk, isepäine, põhjalik – Eesti džäss- ja popmuusika kuninganna Els Himma (23.01.1940–7.05.2025) Postimees.ee, 09.05.2025.

Himma tegi tihedat koostööd helilooja ja juhtiva džässmuusiku Uno Naissooga, kes kirjutas talle ka mitu laulu, nende hulgas Himma esituses populaarseks lauldud ballaadi "Neil päevil polnud algust". Sageli esitas ta džässi koos Raivo Tammiku trio või Helmut Aniko ansambliga. Virve Normet. Legendi nimi on Els Himma ajakirimuusika.ee, 6. mai 2018. Eesti Televisioonis esines ta peamiselt Kustas Kikerpuu ansambli, Emil Laansoo ansambli ja Jaan Kumani ansambli saatel.Heidi Toome, Maiken Tiits. „Els Himma oli staar. Külmavärinad käivad läbi, kui kuuled, kuidas Els laulab üht kaunimat Naissoo ballaadi“ Eesti Päevaleht / LP, 08.05.2025. Els Himma on meenutanud, et juba lapsepõlves oli üks tema lemmikmuusikakollektiive bigbänd Mickeys, kelle solistina ta ise hiljem samuti laulis. Ta esines ka Aleksander Rjabovi Stringorkestri, Tõnu Naissoo trio ja veel paljude instrumentaalansamblite solistina.Aigi Viira. Arhiiv | Els Himma: „Kuulsus ei ole asi, mida väga igatseda ning iga hinna eest taga ajada.“ Õhtuleht.ee, 30.08.2014 / 08.05.2025.

2010. aastal ilmus Els Himma lauludega CD-album "Millest sa elad ja hingad?"Millest Sa elad ja hingad? rateyourmusic.com.

Ta astus üles paljudel džässifestivalidel Tallinnas, Riias, Leningradis, Chișinăus, Soomes, Thbilisis (laureaat) jne. 

Ta oli mitmel aastal "Eesti laulu" žürii liige ning paar korda ka rahvusvahelise "Eurovisiooni" lauluvõistluse Eesti žüriis. 

 Filmid 
Els Himma esines laulva näitlejana mitmes mängu- ja muusikafilmis: 
 "Must habe tahab teada" (1967), 
 "Uksed" (1969), 
 "Varastati Vana Toomas" (1970), 
 "Šlaager" (1982) ja 
 "Ükssarvik" (2019). 

Lisaks mängis ta telemängufilmides 
 "Suletud ring" (1983) – Inga Johnson ja 
 "Võõra nime all" (1984) – lauljanna.

Tema lauldud laule võib kuulda ka filmides 
 "Meloodia 66" (1966),
 "Meloodia 67" (1967),
 "Vana Toomas kõike teab" (1967),
 "Heeringaöö" (1968),
 "Teenindamine restoranis" (1970),
 "Rõõm, muusika ja meri" (1980) ja
 "Sülita mulle näkku" (2023).Els Himma tutvustus ja looming Eesti Filmi Andmebaasis. Vaadatud 09.05.2025. 

 Laulurepertuaar 
Els Himma repertuaari kuulusid eelistatult talle iseloomulikud sensuaalsed ja mõtisklevad džässpalad ja ballaadid, millega ta sai väljendada tunnete sügavust. Ta esitas ka estraadi- ja diskomuusikat ning rahvalikke laule, kuid katsetas muusikalist mitmekesisust otsides ka rokilugude, Piazzolla muusika ja Argentina tangodega.Aigi Viira. Arhiiv | Els Himma: „Kuulsus ei ole asi, mida väga igatseda ning iga hinna eest taga ajada.“ Õhtuleht.ee, 30.08.2014 / 08.05.2025.

Populaarsemaid laule
<tr valign=top><td>
 "Millest sa elad ja hingad"
 "Neil päevil polnud algust"
 "Tütarlaps Ipanemast"
 "Must mees"
 "Su ehteks ma ei saa"
 "Võõrsil" ("Janu")
 "Windy"
<td>
 "See on hea" 
 "Raud on kõva" 
 "See tunne pole uus" 
 "Kailakii-kailakoo" 
 "Ootama peab" 
 "Üksinduse aeg"
 "Vihma käes"
<td>
 "Mäel"
 "Kevad on käes"
 "Mis värvi on armastus"
 "Maestro"
 "Lahku me ei läe"
 "Kesköö"
 "Ei sa ole see kes näid"

Tunnustus
 2020 – Valgetähe V klassi teenetemärk

 Isiklikku 
Els Himma oli pärit suurest perest, tema emal oli kaheksa last. Tema vend oli organist Rolf Uusväli, kelle loomingu säilitamise ja elulooraamatu koostamisega Himma innukalt tegeles.Els Himma läbilöögivõimalusest Nõukogude Liidus: minu eesmärk polnud suureks staariks saada eeter.err.ee, 4. veebruar 2020.

Els Himma oli abielus džässmuusiku ja -laulja Lembit Himmaga (1931–2022), kelle õhutusel Els džässi laulma hakkaski."Käbi ei kuku... Els ja Nancy Himma" Vikerraadio saade, 24.03.2019. Neil on kaks tütart, kellest Nancy Himma on laulja ja Helen Himma elab Rootsis. Mehe truudusetus lõhkus aga aegsasti abieluõnne ning 1970.–1980. aastatel oli Elsu elukaaslane kirjanik Mihkel Mutt.Jaanus Kulli. Els Himma: ma pole päris kindel, et inimesed peaksid oma meelt just minu eluga lahutama Õhtuleht.ee, 29.12.2010.Meelis Kapstas. Meenutus | Stiiliikoon, igikestvalt kaunis ja väärikas daam Els Himma: minu elu pole rahva lõbustamiseks! Eesti Naine / Delfi, 03.07.2025.

Üks Els Himma lähedasemaid sõbrannasid oli Vally Ojavere, kes on nii Himma firmamärgiks saanud laulu "Millest sa elad ja hingad" kui ka veel paljude Himma repertuaari kuulunud laulude eestikeelsete sõnade autor.Meelis Kapstas. Meenutus | Stiiliikoon, igikestvalt kaunis ja väärikas daam Els Himma: minu elu pole rahva lõbustamiseks! Eesti Naine / Delfi, 03.07.2025.

Els Himma põrm maeti 1. juulil 2025 Tallinna Siselinna kalmistule vend Rolf Uusvälja ning vanemate Elsa ja Artur Uusvälja kõrvale.Meelis Kapstas. Meenutus | Stiiliikoon, igikestvalt kaunis ja väärikas daam Els Himma: minu elu pole rahva lõbustamiseks! Eesti Naine / Delfi, 03.07.2025.

Kirjandus
Silver Kuusik. Millest sa elad ja hingad. Els Himma laval ja elus. Tallinn: Hea Lugu, 2025

Viited

 Välislingid 

 Els Himma & Ansambel Kevad - Võõrsil (Janu) (1966) youtube.com
 "Tarmo album. Els Himma" ETV saade, 19. märts 1994
 "Ob-la-di, Ob-la-da. Els Himma" ETV saade, 11. detsember 1999 
 Legendi nimi on Els Himma Muusika, 6. mai 2018
 "Käbi ei kuku... Els ja Nancy Himma" Vikerraadio saade, 24. märts 2019
 Els Himma tütar Nancyst: nimi on teda kõvasti kasvatanud eeter.err.ee, 25. märts 2019
 "Sõbrad muusikas. Els Himma ja Tõnu Naissoo" ETV saade, 13. september 2020
 Margus Kiis. In memoriam ⟩ Alati peen, hõrk, isepäine, põhjalik – Eesti džäss- ja popmuusika kuninganna Els Himma (23.01.1940–7.05.2025) Postimees.ee, 9. mai 2025
 Krista Kiin. Mälestame | Els Himma: tuleb end ise õnnelikuks teha, siis suudad sa ka teise vastu hea olla (sisaldab Eesti Telefilmi muusikafilmi "Meloodia 67" videot, kus Els Himma esitab laulu "Must mees") Eesti Naine / Delfi, 8. mai 2025
 Meelis Kapstas. Meenutus | Stiiliikoon, igikestvalt kaunis ja väärikas daam Els Himma: minu elu pole rahva lõbustamiseks! Eesti Naine / Delfi, 3. juuli 2025

Kategooria:Eesti lauljad
Kategooria:Valgetähe V klassi teenetemärgi kavalerid
Kategooria:Vana-Kaarli kalmistule maetud
Kategooria:Sündinud 1940
Kategooria:Surnud 2025